CELEX: 32006D0721
Language: sk
Date: 2006-10-23 00:00:00
Title: 2006/721/ES: Rozhodnutie Komisie z  23. októbra 2006 , ktorým sa povoľuje uvedenie lykopénu z  Blakeslea trispora ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom K(2006) 4973]

26.10.2006   
            
            
               SK
            
            
               Úradný vestník Európskej únie
            
            
               L 296/13
            
         
      ROZHODNUTIE KOMISIE
   
   z 23. októbra 2006,
   ktorým sa povoľuje uvedenie lykopénu z Blakeslea trispora ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom K(2006) 4973]
   (Len znenie v španielskom jazyku je autentické)
   (2006/721/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Vitatene Antibiotics SAU predložila 30. októbra 2003 príslušným orgánom Veľkej Británie žiadosť o uvedenie lykopénu z Blakeslea trispora ako novej potraviny alebo novej zložky potravín na trh.
            
         
               (2)
            
            
               Príslušný orgán Veľkej Británie na posudzovanie potravín vydal 6. apríla 2004 prvotnú hodnotiacu správu. V danej správe dospel k záveru, že navrhované použitia lykopénu z Blakeslea trispora sú z hľadiska ľudskej spotreby bezpečné.
            
         
               (3)
            
            
               Komisia postúpila prvotnú hodnotiacu správu 27. apríla 2004 všetkým členským štátom.
            
         
               (4)
            
            
               V rámci 60-dňovej lehoty ustanovenej v článku 6 ods. 4 nariadenia (ES) č. 258/97 boli v súlade s týmto ustanovením vznesené odôvodnené námietky proti uvedeniu výrobku na trh.
            
         
               (5)
            
            
               Následne sa 22. novembra 2004 uskutočnili konzultácie s Európskym úradom pre bezpečnosť potravín (EÚBP).
            
         
               (6)
            
            
               EÚBP prijal 21. apríla 2005„Stanovisko Vedeckej skupiny pre dietetické výrobky, výživu a alergie k žiadosti o používanie olejovej suspenzie lykopénu z Blakeslea trispora obsahujúcej alfa-tokoferol ako novej zložky potravín vypracované na žiadosť Komisie.“
            
         
               (7)
            
            
               Zo stanoviska vyplynul záver, že používanie lykopénu z Blakeslea trispora v požadovanom množstve by viedlo k dodatočnému príjmu až okolo 2 mg/deň. Zároveň sa dospelo k záveru, že dodatočný príjem nie je z hľadiska bezpečnosti dôvodom na obavy.
            
         
               (8)
            
            
               Nariadenie (ES) č. 258/97 sa nevzťahuje na zložky potravín, ktoré spadajú do rozsahu pôsobnosti smernice Rady 89/107/EHS z 21. decembra 1988 o aproximácii právnych predpisov členských štátov týkajúcich sa potravinárskych prídavných látok povolených na použitie v potravinách určených na ľudskú spotrebu (2). Týmto rozhodnutím sa preto nepovoľuje používanie lykopénu z Blakeslea trispora ako potravinového farbiva.
            
         
               (9)
            
            
               Na základe prvotnej hodnotiacej správy sa zistilo, že lykopén z Blakeslea trispora v suspenzii obsahujúcej alfa-tokoferol spĺňa kritériá ustanovené v článku 3 ods. 1 nariadenia (ES) č. 258/97.
            
         
               (10)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Lykopén z Blakeslea trispora vymedzený v prílohe I sa môže uviesť na trh v Spoločenstve ako nová zložka potravín na používanie v potravinách vymedzených v prílohe II.
   Článok 2
   Označenie „lykopén“ sa musí uvádzať v zozname zložiek potravín, ktoré ho obsahujú, alebo na označení samotného výrobku, ak sa neuvádza zoznam zložiek.
   Článok 3
   Spoločnosť Vitatene Antibiotics SAU oznámi na konci trojročného obdobia od prijatia tohto rozhodnutia Komisii údaje o skupinách potravín s lykopénom z Blakeslea trispora, ktoré boli uvedené na trh v EÚ, a príslušný obsah tohto lykopénu určený na použitie.
   Článok 4
   Toto rozhodnutie je určené spoločnosti Vitatene Antibiotics SAU, Avd. de Antibioticos, 59-61, 24080 Leon, Spain.
   
      V Bruseli 23. októbra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 43, 14.2.1997, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 40, 11.2.1989, s. 27. Smernica naposledy zmenená a doplnená nariadením (ES) č. 1882/2003.
   
      PRÍLOHA I
      ŠPECIFIKÁCIA LYKOPÉNU Z BLAKESLEA TRISPORA
      
      Definícia
      Výrobok sa dodáva vo forme 5 % alebo 20 % suspenzie lykopénu v slnečnicovom oleji s vysokým obsahom kyseliny olejovej, ktorá obsahuje alfa-tokoferol vo výške 1 % obsahu lykopénu. Lykopén z Blakeslea trispora pozostáva z ≥ 90 % all-trans izoméru a 1 % až 5 % cis-izomérov.
      Špecifikácie
      Chemický názov Lykopén
      Číslo CAS 502-65-8 (all-trans lykopén)
      Chemický vzorec C40H56
      
      Štruktúrny vzorec 
      
         
      Molekulová hmotnosť 536,85
      Obsah najmenej 95 %
      Čistota 
      
                  Imidazol
               
               
                  :
               
               
                  najviac 1 mg/kg
               
            
                  Sulfátový popol
               
               
                  :
               
               
                  najviac 1 %
               
            
                  Iné karotenoidy
               
               
                  :
               
               
                  najviac 5 %
               
            Mykotoxíny:
      
                  Aflatoxín B1
               
               
                  :
               
               
                  neprítomný
               
            
                  Trichotecén (T2)
               
               
                  :
               
               
                  neprítomný
               
            
                  Ochratoxín
               
               
                  :
               
               
                  neprítomný
               
            
                  Zearalenón
               
               
                  :
               
               
                  neprítomný
               
            Mikrobiológia:
      
                  Plesne
               
               
                  :
               
               
                  najviac 100/g
               
            
                  Kvasinky
               
               
                  :
               
               
                  najviac 100/g
               
            
                  Salmonela
               
               
                  :
               
               
                  neprítomná v 25 g
               
            
                  
                     Escherichia coli
                  
               
               
                  :
               
               
                  neprítomná v 5 g
               
            
   
      PRÍLOHA II
      POUŽITIE LYKOPÉNU Z BLAKESLEA TRISPORA
      
      
                  Cieľová skupina
               
               
                  Maximálny obsah lykopénu
               
            
                  Žlté tukové nátierky
               
               
                  0,2 – 0,5 mg/100 g
               
            
                  Výrobky na báze mlieka a mliečne výrobky
               
               
                  0,3 – 0,6 mg/100 g
               
            
                  Koreniny, chuťové prísady, dochucovacie pochutiny, nakladaná/sterilizovaná zelenina
               
               
                  0,6 mg/100 g
               
            
                  Horčica
               
               
                  0,5 mg/100 g
               
            
                  Dochucovacie omáčky a šťavy
               
               
                  0,7 mg/100 g
               
            
                  Polievky a polievkové zmesi
               
               
                  0,6 mg/100 g
               
            
                  Cukor, konzervované potraviny, cukrovinky
               
               
                  0,5 mg/100 g